**10 gode grunner til å konfirmere seg i Løten kirke**

1. I vår tid blir vi veldig påvirket av hva andre mener, gjør og tror 24/7. Dette kan vi utforske og utfordre sammen.
2. Vi kan lete, finne, leke, tulle, fantasere og være kreative samtidig som vi faktisk lærer noe viktig.
3. Velger du kirkelig konfirmasjon kan du få tid til å reflektere, tenke kritisk og selvstendig på hva tro og kristendom er. Og hva tro er inn i vår tid, her i Løten.
4. Oppleve mestring. Kjenne på motstanden og motet som trengs i møte med verden og nye ting. Frykten for å dumme seg ut kan bli til stolthet over å ha prøvd!
5. Konfirmasjonsdagen er bare din, og du har en dag hvor du blir bekreftet for den du er. Det er en fin anledning for de som er glad i deg til å feire deg og det du betyr for dem.
6. Du er 14 år og står overfor mange muligheter for livet videre. Du får tid til å reflektere over store og små spørsmål, bli kjent med hvilke verdier som er viktige for deg i valgene du skal ta.
7. Engasjement for andre mennesker, jorda og klima, bl. a. deltakelse i Fasteaksjonen.
8. Vi snakker om sorg og glede, og om livets små og store spørsmål.
9. Flere konfirmanter har sagt at: «Å konfirmere seg kristelig gir liksom litt mer mening».
10. Øve på å heie på andre, og si det høyt.